02013D0328 — DA — 01.01.2017 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS GENNEMFØRELSESAFGØRELSE af 25. juni 2013 om opstilling af et specifikt kontrol- og inspektionsprogram for fiskerier efter visse demersale og pelagiske arter i EU-farvande i Nordsøen og i EU-farvande i ICES-afsnit IIa (2013/328/EU) (EUT L 175 af 27.6.2013, s. 61)

Ændret ved:









▼B

▼M1

KOMMISSIONENS GENNEMFØRELSESAFGØRELSE

af 25. juni 2013

om opstilling af et specifikt kontrol- og inspektionsprogram for fiskerier efter visse demersale og pelagiske arter i EU-farvande i Nordsøen og i EU-farvande i ICES-afsnit IIa

▼B

(2013/328/EU)







KAPITEL I

ALMINDELIGE BESTEMMELSER

▼M1

Artikel 1

Genstand

Ved denne afgørelse fastlægges ét specifikt kontrol- og inspektionsprogram, som gælder fiskerier efter torsk, tunge og rødspætte i EU-farvande i ICES-område IIIa og IV samt fiskerier efter makrel, sild, hestemakrel, blåhvilling, guldlaks, brisling, havtobis og sperling, torsk, kuller, hvilling, sej, jomfruhummer, almindelig tunge, rødspætte, kulmule og dybvandsreje EU-farvande i ICES-område IIIa og IV og i EU-farvande i ICES-afsnit IIa (»de berørte områder«).

▼B

Artikel 2

Anvendelsesområde

1. Det specifikke kontrol- og inspektionsprogram omfatter særlig følgende aktiviteter:

a) fiskeri som defineret i artikel 4, stk. 1, i forordning (EF) nr. 1224/2009 i de berørte områder

b) fiskerirelaterede aktiviteter, herunder vejning, forarbejdning, afsætning, transport og oplagring af fiskevarer

▼M1

1a. Det specifikke kontrol- og inspektionsprogram anvendes på:

a) de fiskerier, der er fastsat i bilaget til Kommissionens delegerede forordning (EU) 1395/2014 ( 1 )

b) de fiskerier, der er fastsat i bilaget til Kommissionens delegerede forordning (EU) 2015/2440 ( 2 )

c) de fiskebestande, der er omfattet af forordning (EF) nr. 1342/2008 og (EF) nr. 676/2007.

▼B

2. Det specifikke kontrol- og inspektionsprogram anvendes indtil den 31. december 2018.

3. Det specifikke kontrol- og inspektionsprogram gennemføres i Belgien, Danmark, Tyskland, Frankrig, Irland, Nederlandene, Sverige og Det Forenede Kongerige (i det følgende benævnt »de berørte medlemsstater«).







KAPITEL II

MÅL, PRIORITERINGER, PROCEDURER OG BENCHMARKS

Artikel 3

Mål

▼M1

1. Det specifikke kontrol- og inspektionsprogram skal sikre en ensartet og effektiv gennemførelse af bevarelses- og kontrolforanstaltningerne for de fiskerier og bestande, der er omhandlet i artikel 2, stk. 1a.

▼B

2. Kontrol- og inspektionsaktiviteter, der gennemføres inden for rammerne af det specifikke kontrol- og inspektionsprogram skal navnlig sigte mod at sikre overensstemmelse med følgende bestemmelser:

a) forvaltning af fiskerimuligheder og eventuelle særlige betingelser i forbindelse hermed, herunder overvågning af kvoteudnyttelse og fiskeriindsatsordning i de berørte områder

b) rapporteringsforpligtelser for fiskeri, særlig pålideligheden af de registrerede og rapporterede oplysninger

▼M1

c) forpligtelsen til at lande alle fangster af bestande, der er omfattet af landingsforpligtelsen som fastsat i Europa-Parlamentets og Rådets forordning (EU) nr. 1380/2013 ( 3 ) og foranstaltningerne til reduktion af udsmid som fastsat i afsnit IIIa i Rådets forordning (EF) nr. 850/98 ( 4 ).

▼B

Artikel 4

Prioriteringer

1. De berørte medlemsstater gennemfører i henhold til artikel 4, nr. 18, i forordning (EF) nr. 1224/2009 og artikel 98 i gennemførelsesforordning (EU) nr. 404/2011 kontrol- og inspektionsaktiviteter med hensyn til fiskeri, der drives af fiskerfartøjer, og andre operatørers fiskerirelaterede aktiviteter på grundlag af en risikostyringsstrategi.

▼M1

2. Hvert fiskerfartøj, gruppe af fiskerfartøjer, kategori af fiskeredskaber, operatør og/eller fiskerirelaterede aktiviteter underkastes for hvert fiskeri og hver bestand, der er omhandlet i artikel 2, stk. 1a, kontrol og inspektion i henhold til den i stk. 3 fastlagte prioritering.

▼B

3. Hver berørt medlemsstat fastsætter en prioritering på grundlag af resultaterne af den risikovurdering, som gennemføres efter procedurerne i artikel 5.

▼M1

Artikel 5

Procedurer for risikovurdering

1. Medlemsstaterne vurderer risikoen med hensyn til de berørte bestande og områder, der er anført i artikel 1, på grundlag af de metoder, der fastlægges i samarbejde med EU-Fiskerikontrolagenturet (EFCA).

2. Metoderne til risikovurdering, der er omhandlet i stk. 1, skal fastsætte, at den berørte medlemsstat:

a) på grundlag af tidligere erfaringer og ud fra alle tilgængelige og relevante oplysninger skal overveje sandsynligheden for, at reglerne ikke overholdes, og i så fald de mulige følger heraf.

b) fastslår risikoniveauet — pr. fiskeri og bestand, berørt område, tidspunkt på året — på grundlag af forekomst (høj, middel, enkelttilfælde, ubetydelig) og mulige følger (alvorlige, betydelige, acceptable eller ubetydelige). Det anslåede risikoniveau skal angives som »meget lavt«, »lavt«, »middel«, »højt« eller »meget højt«.

3. De berørte medlemsstater opstiller og ajourfører jævnligt en liste over deres fartøjer, som mindst angiver fartøjer med høj og meget høj risiko. Den ajourførte liste over fartøjer inddelt efter risici anvendes ved aktiviteter som led i de relevante fælles ressourceanvendelsesplaner.

4. Hvis et fiskerfartøj fører flag fra en medlemsstat, som ikke hører til de berørte medlemsstater, eller hvis et tredjelandsfiskerfartøj fisker i de områder, der er omhandlet i artikel 1, fastsættes der et risikoniveau for det pågældende fartøj i henhold til stk. 2. Hvis der ingen oplysninger foreligger, og hvis ikke dets flagstatsmyndigheder inden for rammerne af artikel 9 fremlægger resultatet af den risikovurdering, som de selv har gennemført i henhold til artikel 4, stk. 2, og stk. 3 ovenfor, og som fører til et andet risikoniveau, betragtes det pågældende fartøj som et fartøj med en »meget høj« risiko.

▼B

Artikel 6

Risikostyringsstrategi

1. Den berørte medlemsstat fastlægger på grundlag af sin risikovurdering en risikostyringsstrategi, der tager sigte på at sikre, at reglerne overholdes. Denne strategi omfatter identificering, beskrivelse og tildeling af passende, omkostningseffektive kontrolinstrumenter og inspektionsressourcer, der er tilpasset arten og det anslåede niveau for hver risiko samt opfyldelsen af målbenchmarks.

2. Den i stk. 1 omhandlede risikostyringsstrategi koordineres på regionalt plan gennem en fælles ressourceanvendelsesplan i henhold til artikel 2, litra c), i forordning (EF) nr. 768/2005.

Artikel 7

Forbindelse med procedurer for fælles planer for ressourceanvendelse

▼M1

1. Inden for rammerne af en fælles ressourceanvendelsesplan meddeler hver berørt medlemsstat i givet fald EFCA resultaterne af den risikovurdering, som medlemsstaten har udført i henhold til artikel 5, stk. 2, herunder navnlig en liste over de anslåede risikoniveauer med dertil svarende inspektionsmål.

▼B

2. Hvor det er relevant, ajourføres de i stk. 1 omhandlede risikoniveauer og inspektionsmål med de oplysninger, som indsamles i løbet af den fælles inspektion og overvågning. EFCA underrettes straks, når hver ajourføring er afsluttet.

3. EFCA anvender de oplysninger, der er indgivet af medlemsstaterne, til at koordinere risikostyringsstrategien på regionalt plan, jf. artikel 6, stk. 2.

Artikel 8

Målbenchmarks

▼M1

1. Uden at det berører de målbenchmarks, der er fastsat i bilag I til forordning (EF) nr. 1224/2009 og i artikel 9, stk. 1, i Rådets forordning (EF) nr. 1005/2008 ( 5 ), gælder for de bestande, der er omhandlet i artikel 2, stk. 1a, litra c), de målbenchmarks, der er fastsat i bilag II for fiskerfartøjer og/eller andre operatører med et »højt« og »meget højt« risikoniveau.

2. For de fiskerier, der er omhandlet i artikel 2, stk. 1a, litra a) og b), anvendes de målbenchmarks, der er fastsat i bilag II, på fiskerfartøjer og/eller andre operatører med et »højt« og »meget højt« risikoniveau.

▼B

3. Uanset stk. 1 og 2 kan medlemsstaten i stedet anvende andre målbenchmarks, som angiver højere grad af overholdelse af reglerne, forudsat at:

a) en indgående analyse af fiskeriet eller de fiskerirelaterede aktiviteter og spørgsmål vedrørende håndhævelse berettiger til at fastsætte målbenchmarks i form af højere grad af overholdelse af reglerne

b) de benchmarks, som angiver højere grad af overholdelse af reglerne, meddeles Kommissionen, og sidstnævnte ikke anfægter dem inden for en frist på 90 dage, at de ikke er diskriminerende, og at de ikke påvirker mål, prioriteringer og risikobaserede procedurer, som er fastlagt i det specifikke kontrol- og inspektionsprogram.

4. Samtlige målbenchmarks vurderes hvert år på grundlag af de evalueringsrapporter, der er omhandlet i artikel 13, stk. 1, og revideres i givet fald i overensstemmelse med vurderingen som led i den evaluering, der er omhandlet i artikel 13, stk. 4.

5. Hvor det er relevant, gennemføres de målbenchmarks, der er omhandlet i denne artikel, gennem en fælles ressourceanvendelsesplan.







KAPITEL III

GENNEMFØRELSE

Artikel 9

Samarbejde mellem medlemsstaterne og med tredjelande

1. De berørte medlemsstater samarbejder om gennemførelsen af det specifikke kontrol- og inspektionsprogram.

2. Alle øvrige medlemsstater samarbejder i de relevante tilfælde med de berørte medlemsstater.

3. Medlemsstaterne kan samarbejde med tredjelandes kompetente myndigheder om gennemførelsen af det specifikke kontrol- og inspektionsprogram.

Artikel 10

Fælles inspektion og overvågning

1. For at gøre deres nationale fiskerikontrolsystemer mere effektive og virkningsfulde gennemfører de berørte medlemsstater fælles inspektion og overvågning i farvande under deres jurisdiktion og på deres område. Sådanne aktiviteter gennemføres inden for rammerne af de fælles planer for ressourceanvendelse, der er omhandlet i artikel 9, stk. 1, i forordning (EF) nr. 768/2005.

2. Hvad angår fælles inspektion og overvågning, skal de pågældende medlemsstater:

a) sørge for, at embedsmænd fra andre berørte medlemsstater tilbydes at deltage i fælles inspektions- og overvågningsaktiviteter

b) fastlægge fælles operationelle procedurer for deres overvågningsfartøjer

c) udpege kontaktpunkter, jf. artikel 80, stk. 5, i forordning (EF) nr. 1224/2009, hvis det er relevant.

3. Embedsmænd og EU-fiskerikontrollører kan deltage i den fælles inspektion og overvågning.

Artikel 11

Dataudveksling

1. Med henblik på gennemførelse af det specifikke kontrol- og inspektionsprogram sikrer hver berørt medlemsstat direkte elektronisk udveksling af relevante oplysninger, jf. artikel 111 i forordning (EF) nr. 1224/2009 og bilag XII til gennemførelsesforordning (EU) nr. 404/2011, med andre berørte medlemsstater og med EFCA.

2. De i stk. 1 omhandlede oplysninger skal have relation til fiskeri og fiskerirelaterede aktiviteter udøvet i de områder, der er omfattet af det specifikke kontrol- og inspektionsprogram.

Artikel 12

Oplysninger

1. I afventning af en fuldstændig gennemførelse af afsnit XII, kapitel III, i forordning (EF) nr. 1224/2009 og i overensstemmelse med det format, der er angivet i bilag III i nærværende afgørelse, oplyser hver berørt medlemsstat ad elektronisk vej senest den 31. januar i hvert kalenderår Kommissionen og EFCA om følgende for det foregående år:

a) identifikation, dato og type for hver kontrol- og/eller inspektionsoperation, som er gennemført i løbet af det foregående år

b) identifikation af hvert fiskerfartøj (EU-flåderegisternummer), køretøj og/eller operatør (selskabets navn), som har været genstand for kontrol og/eller inspektion

c) hvilken type fiskeredskab der er inspiceret, når det er relevant, og

d) hvis der er konstateret en eller flere alvorlige overtrædelser:

i) typen af den eller de alvorlige overtrædelser

ii) status med hensyn til opfølgning af den eller de alvorlige overtrædelser (f.eks. undersøgelse ikke afsluttet, verserende retssag, appel) og

iii) den eller de sanktioner, der pålægges for at følge op på den eller de alvorlige overtrædelser: bødestørrelse, værdi af beslaglagt fisk og/eller udstyr, antal point tildelt i henhold til artikel 126, stk. 1, i gennemførelsesforordning (EU) nr. 404/2011, og/eller andre typer af sanktioner.

2. Oplysningerne i stk. 1 meddeles for hver kontrol og/eller inspektion og skal fortsat anføres og ajourføres i hver rapport, indtil sagerne er afgjort efter den berørte medlemsstats lovgivning. Hvis der ikke træffes foranstaltninger, efter at der er konstateret en alvorlig overtrædelse, skal der vedlægges en forklaring.

Artikel 13

Evaluering

1. Hver berørt medlemsstat forelægger senest den 31. marts i det år, der følger efter det relevante kalenderår, Kommissionen og EFCA en evalueringsrapport vedrørende effektiviteten af de kontrol- og inspektionsaktiviteter, som er gennemført under dette specifikke kontrol- og inspektionsprogram.

2. Evalueringsrapporten i stk. 1 skal som minimum indeholde de oplysninger, der er angivet i bilag IV. De berørte medlemsstater kan i deres evalueringsrapport medtage andre foranstaltninger såsom uddannelses- eller oplysningsforløb, som er udformet med henblik på at forbedre fiskerfartøjers og andre operatørers overholdelse af reglerne.

3. EFCA skal ved den årlige vurdering af, hvor effektiv den fælles plan for ressourceanvendelse har været, jf. artikel 14 i forordning (EF) nr. 768/2005, tage hensyn til de i stk. 1 omhandlede evalueringsrapporter.

4. Kommissionen indkalder en gang om året til et møde i Komitéen for Fiskeri og Akvakultur for at foretage en evaluering af, hvorvidt det specifikke kontrol- og inspektionsprogram er egnet, fyldestgørende og effektivt, og af programmets samlede virkning med hensyn til fiskerfartøjers og andre operatørers overholdelse af reglerne, på grundlag af de i stk. 1 omhandlede evalueringsrapporter. De målbenchmarks, som er anført i bilag II, kan revideres i overensstemmelse hermed.

Artikel 14

Ikrafttræden

Denne afgørelse er rettet til medlemsstaterne. Denne afgørelse træder i kraft på tredjedagen efter offentliggørelsen i Den Europæiske Unions Tidende.

▼M1 —————

▼M1









BILAG II

MÅLBENCHMARKS FOR DEMERSALE ARTER

1. Inspektioner til havs (herunder overvågning fra luften, hvor det er relevant)

Følgende målbenchmarks ( 6 ) skal årligt nås ved inspektion til havs af fiskerfartøjer involveret i de fiskerier og bestande, der er omhandlet i artikel 2, stk. 1a, litra b) og c), såfremt inspektion til havs er relevant i relation til trinnet i fiskerikæden og indgår i risikostyringsstrategien:







Benchmarks pr. år (1) Anslået risiko for fiskerfartøjer i henhold til artikel 5, stk. 2 Høj Meget høj Fiskeri Inspektion til havs af mindst 2,5 % af fangstrejser, der foretages af fiskerfartøjer med »høj« risiko, som driver fiskeri efter de berørte arter Inspektion til havs af mindst 5 % af fangstrejser, der foretages af fiskerfartøjer med »meget høj« risiko, som driver fiskeri efter de berørte arter (1) I % af fangstrejser i området foretaget af fiskerfartøjer med høj/meget høj risiko pr. år.

2. Inspektioner på land (herunder dokumentbaserede kontroller og inspektioner i havn eller ved første salg)

Følgende målbenchmarks ( 7 ) skal årligt nås ved inspektion på land (herunder dokumentbaserede kontroller, inspektion i havn eller ved første salg) af fiskerfartøjer og andre operatører, som fisker efter bestande omhandlet i artikel 2, stk. 1a, litra b) og c), når inspektioner på land er relevant i trinnet i fiskeri-/afsætningskæden og indgår i risikostyringsstrategien.







Benchmarks pr. år (1) Risiko for fiskerfartøjer og/eller andre operatører (første køber) Høj Meget høj Fiskeri Inspektion i havn af mindst 10 % af den samlede mængde, der landes af fiskerfartøjer med »høj« risiko Inspektion i havn af mindst 15 % af den samlede mængde, der landes af fiskerfartøjer med »meget høj« risiko (1) I % af de mængder, der landes af fiskerfartøjer med høj/meget høj risiko pr. år.

Inspektioner, der er foretaget efter landing eller omladning, anvendes især som et supplerende krydskontrolredskab til at undersøge, om de registrerede og rapporterede oplysninger om fangster og landinger er pålidelige.

MÅLBENCHMARKS FOR PELAGISKE ARTER

1. Inspektioner til havs (herunder overvågning fra luften, hvor det er relevant)

Følgende målbenchmarks ( 8 ) skal årligt nås ved inspektion til havs af fiskerfartøjer, som driver fiskeri efter sild, makrel, hestemakrel, blåhvilling, sperling, brisling og havtobis i de fiskerier, der er omhandlet i artikel 2, stk. 1a, litra a), såfremt inspektion til havs er relevant for det pågældende trin i fiskerikæden og indgår i risikostyringsstrategien:







Benchmarks pr. år (1) Anslået risiko for fiskerfartøjer i henhold til artikel 5, stk. 2 Høj Meget høj Sild, makrel og hestemakrel Inspektion til havs af mindst 5 % af fangstrejser, der foretages af fiskerfartøjer med »høj« risiko, som driver fiskeri efter de berørte arter Inspektion til havs af mindst 7,5 % af fangstrejser, der foretages af fiskerfartøjer med »meget høj« risiko, som driver fiskeri efter de berørte arter Sperling, brisling og havtobis Inspektion til havs af mindst 2,5 % af fangstrejser, der foretages af fiskerfartøjer med »høj« risiko, som driver fiskeri efter de berørte arter Inspektion til havs af mindst 5 % af fangstrejser, der foretages af fiskerfartøjer med »meget høj« risiko, som driver fiskeri efter de berørte arter Blåhvilling Inspektion til havs af mindst 5 % af fangstrejser, der foretages af fiskerfartøjer med »høj« risiko, som driver fiskeri efter de berørte arter Inspektion til havs af mindst 7,5 % af fangstrejser, der foretages af fiskerfartøjer med »meget høj« risiko, som driver fiskeri efter de berørte arter (1) I % af fangstrejser i området foretaget af fiskerfartøjer med høj/meget høj risiko pr. år (ved fiskeri med redskaber med maskestørrelser, for hvilke arterne er målarter).

2. Inspektioner på land (herunder dokumentbaserede kontroller og inspektioner i havn eller ved første salg)

Følgende målbenchmarks ( 9 ) skal årligt nås ved inspektion på land (herunder dokumentbaserede kontroller og inspektioner i havn eller ved første salg) af fiskerfartøjer, som driver fiskeri efter sild, makrel, hestemakrel, blåhvilling, sperling, brisling og havtobis i de fiskerier, der er omhandlet i artikel 2, stk. 1a, litra a), såfremt inspektion på land er relevant for det pågældende trin i fiskeri/afsætningskæden og indgår i risikostyringsstrategien.







Benchmarks pr. år (1) Risiko for fiskerfartøjer og/eller andre operatører (første køber) Høj Meget høj Sild, makrel og hestemakrel Inspektion i havn af mindst 5 % af den samlede mængde, der landes af fiskerfartøjer med »høj« risiko Inspektion i havn af mindst 7,5 % af den samlede mængde, der landes af fiskerfartøjer med »meget høj« risiko Sperling, brisling og havtobis Inspektion i havn af mindst 2,5 % af den samlede mængde, der landes af fiskerfartøjer med »høj« risiko Inspektion i havn af mindst 5 % af den samlede mængde, der landes af fiskerfartøjer med »meget høj« risiko Blåhvilling Inspektion i havn af mindst 5 % af den samlede mængde, der landes af fiskerfartøjer med »høj« risiko Inspektion i havn af mindst 7,5 % af den samlede mængde, der landes af fiskerfartøjer med »meget høj« risiko (1) I % af de mængder, der landes af fiskerfartøjer med høj/meget høj risiko pr. år.

Inspektioner, der er foretaget efter landing eller omladning, anvendes især som et supplerende krydskontrolredskab til at undersøge, om de registrerede og rapporterede oplysninger om fangster og landinger er pålidelige.

▼B









BILAG III

PERIODISKE OPLYSNINGER OM GENNEMFØRELSEN AF DET SPECIFIKKE KONTROL- OG INSPEKTIONSPROGRAM

De oplysninger, som skal indgives i henhold til artikel 12 for hver inspektion, der skal medtages i rapporten, skal indgives i følgende format:







Dataelementets betegnelse Kode Beskrivelse og indhold Identifikation af inspektionen II ISO alpha2 landekode + 9 tegn, f.eks. DK201200000 Dato for inspektion DA ÅÅÅÅ-MM-DD Type kontrol eller inspektion IT Til havs, på land, transport, dokument (skal angives) Identifikation af hvert fiskerfartøj, køretøj eller operatør ID Fiskerfartøjets EU-flåderegisternummer, identifikation af køretøj og/eller operatørens selskabsnavn Fiskeredskaber GE Redskabskode i henhold til FAO's »International Standard Statistical Classification of the Fishing Gear« Alvorlig overtrædelse SI J = Ja, N = Nej Type af konstaterede alvorlige overtrædelser TS Angiv type af konstaterede alvorlige overtrædelser med henvisning til nummer (venstre kolonne) i bilag XXX i gennemførelsesforordning (EU) nr. 404/2011. Herudover skal de alvorlige overtrædelser som fastsat i artikel 90, stk. 1, litra a), b) og c), i kontrolforordningen angives med nr. »13«, »14« og »15«. Status med hensyn til opfølgning FU Angiv status: VERSERENDE RETSSAG, APPEL eller AFSLUTTET Bødestraf SF Bøde i EUR, f.eks. 500 Beslaglæggelse SC FANGST/REDSKAB til fysisk beslaglæggelse. Beslaglagt mængde med angivelse af værdien af fangst/redskab i EUR, f.eks. 10 000 Andet SO Ved inddragelse af licens (LI) eller tilladelse (AU) angiv LI eller AU + antallet af dage, f.eks. AU30 Point SP Tildelte point, f.eks. 12 Bemærkninger RM Træffes der ikke foranstaltninger, efter at en alvorlig overtrædelse er konstateret, vedlægges en frit formuleret forklaring.

▼M1









BILAG IV

EVALUERINGSRAPPORTENS INDHOLD

I. Oplysninger om kontrol-, inspektions- og håndhævelsesaktiviteter udført af [berørt medlemsstat] til havs eller på land







Tabel 1 Analyse af inspektionsaktiviteter på land Antal patruljedage Antal inspektioner (i alt/meget høj/høj risiko) Antal bekræftede konstaterede alvorlige overtrædelser (i alt/meget høj/høj risiko) Gennemsnitlig andel af alvorlige overtrædelser (bekræftede overtrædelser/inspektioner) Andel af alvorlige overtrædelser på fiskerfartøjer med lav og middel risiko (overtrædelser/inspektioner) Andel af alvorlige overtrædelser på fiskerfartøjer med høj og meget høj risiko (overtrædelser/inspektioner) Tildelt Forpligtet 30 (*) 30 100/70/30 4/3/1 4:100 = 4 % 3:70 = 4,3 % 1/30 = 3,3 %







Tabel 2 Analyse af inspektionsaktiviteter på land Inspektion personer/dage på land Antal inspektioner (i alt/meget høj/høj risiko) Antal bekræftede konstaterede alvorlige overtrædelser (i alt/meget høj/høj risiko) Gennemsnitlig andel af alvorlige overtrædelser (bekræftede overtrædelser/inspektioner) Andel af alvorlige overtrædelser på fiskerfartøjer med lav og middel risiko (overtrædelser/inspektioner) Andel af alvorlige overtrædelser på fiskerfartøjer med høj og meget høj risiko (overtrædelser/inspektioner) Tildelt Forpligtet 200 (1) 200 400/350/50 40/30/10 40:400 = 10 % 30:350 = 8,6 % 10:50 = 20 % (1) Den anden række i tabel 1 og 2 er et eksempel for at illustrere, hvordan tabellen udfyldes.

II. Analyse af målbenchmarks i form af forbedret overholdelse af bestemmelser

Hvis medlemsstaterne anvender alternative målbenchmarks, jf. artikel 8, stk. 3, i nærværende afgørelse, indberettes følgende oplysninger.







Tabel 3 Opnåelse af forbedret overholdelse af bestemmelserne. Beskrivelse af aktivitetens trussel/risiko/fartøjssegment Meget høj risiko/høj risiko/middel risiko/lav risiko/meget lav risiko — Niveau for trussel/risiko i begyndelsen af året, udtrykt som overholdelsesniveau — Mål for forbedring af overholdelsesniveau — Niveau for trussel/risiko i slutningen af året, udtrykt som overholdelsesniveau — Antal inspektioner — Antal konstaterede alvorlige overtrædelser — Ex post-analyse, redegørelse, hvis måloverholdelsesniveauet ikke er nået

III. Analyse af andre inspektions- og kontrolaktiviteter: omladning, overvågning fra luften, import/eksport osv. samt andre foranstaltninger såsom uddannelses- eller oplysningstiltag, der tager sigte på at forbedre fiskerfartøjers og andre operatørers overholdelse af bestemmelserne

IV. Forslag til forbedring af effektiviteten af kontrol-, inspektions- og håndhævelsesaktiviteter (for hver berørt medlemsstat)